Word wakker uit jou slaap - Voelgoed
Tuis Voelgoed Blogs Word wakker uit jou slaap
Word wakker uit jou slaap
Of dit jou nou pas of nie pas nie. Reg of nie. Realiteit is: Die Here kom. Die vraag is: Is jy gereed vir Jesus Christus se koms? Waag dit om jouself en God te antwoord.
Wees bewus daarvan dat hierdie onomwonde die laaste dae is waarin ons tans leef. Hou jouself in 'n posisie van gereedheid. Bly verbind aan Jesus Christus, dan sál jy gereed wees en nie onkant betrap word nie.
Matteus 24:44. 'Daarom moet julle ook gereed wees, want Die Seun van die mens kom op 'n uur wat jy dit nie verwag nie.'
Iets wat almal van ons moet leer dóén in hierdie lewe, gouer as later, is dit: Stap weg van die warrelwind van emosies, gedagtes en aktiwiteite wat jou verteer het.
Met 'n sug van verligting ontdek jy anderkant dit: Al die angs was toe verlore tyd! Stel jou prioriteite reg en orden dit. Gaan sit en fokus op geestelike bestaan.
Gee aandag aan die interne werk wat nog binne jou moet plaasvind voordat jy volkome in lyn kan kom met God se wil en doel vir jou lewe.
Stel jou hart om God, Jesus en Heilige Gees persoonlik te ken, eerder as om bloot te weet van. Doen dit met die wete, NOU is die tyd om wakker te word uit jou slaap uit, want NOU is ons redding nader as ooit tevore. Ja, selfs nader as toe ons die eerste keer geglo het.
Romeine 13:11. 'En dit alles is nodig omdat julle weet hoe laat dit al is. Die uur is reeds daar dat julle uit die slaap wakker word, want die tyd van ons finale verlossing is nou nader as toe ons tot die geloof gekom het.'
Vorige artikelDit was my trane werd, sê Getroud met Rugby se Bibi
Volgende artikelPLATVAL … OF HOOG VLIEG?
Die water stroom
Blogger - Marize Hayes Barnard - Maart 14, 2019
Groot! God is groot! God is! Die water stroom deur die plaas. Van die hekke kry seer, van die wildheining se drade lê plat as gevolg van die kapasiteit en vors van...